wickkiey/tamil-wikipedia-chunked huggingface dataset:
# ந. இராமசாமி

**நடேசகணபதிகள் இராமசாமி அய்யர்** *(Natesaganabadigal Ramaswami Ayyar)* இந்தியாவின் தமிழ்நாடு மாநிலத்தில் உள்ள திருச்சிராப்பள்ளியைச் சேர்ந்த ஒரு கல்வியாளர், சமூக சீர்திருத்தவாதி மற்றும் வழக்கறிஞர் ஆவார். 1896 முதல்1976 வரையிலான காலத்தில் இவர் வாழ்ந்தார். கட்டுப்பாடான ஓர் இந்துக் குடும்பத்தில் 1896 ஆம் ஆண்டு பிறந்த இவர், ஒரு குற்றவியல் வழக்கறிஞராகத் தனது வாழ்க்கையைத் தொடங்கினார், ஆனால் 1930 களில் தன்னுடைய வழக்கறிஞர் தொழிலை நிறுத்திவிட்டு சாவித்ரி வித்தியாலயம் என்ற பெண்கள் பள்ளியை 1938 ஆம் ஆண்டு திருச்சிராப்பள்ளியில் தொடங்கினார். அக்காலத்தில் சமூகத்தில் பெண்கள் கல்வி மிகவும் பின்தங்கிய நிலையில் இருந்தது. படிப்படியாக வளர்ந்த இப்பள்ளி பின்னாளில் ஒரு கல்விக் குழுமமாக விரிவடைந்தது. சாவித்திரி வித்யாலயா இந்து பெண்கள் மேல்நிலைப்பள்ளி, சீத்தாலட்சுமி ராமசாமி கல்லூரி, காமகோடி வித்யாலயா மற்றும் பெண்களுக்கான பத்மபூசன் ந.ராமசாமி அய்யர் நினைவு பல்தொழில்நுட்பப் பயிலகம் உட்பட 10000 மாணவர்களைக் கொண்ட கல்விக்குழுமமாக இப்பள்ளி வளர்ச்சியடைந்துள்ளது. இவ்வனைத்து கல்வி நிறுவனங்களும் ந.ராமசாமி அய்யர் கல்வி வளாகம் என்ற 30 ஏக்கர் பரப்பளவிலுள்ள தொகுப்புக் கட்டிடத்திற்குள் இடம்பெற்றுள்ளன . தொடக்கக் கல்வி முதல் முதுகலை பாடப்பிரிவுகள் மற்றும் தொழில்சார் பாடங்கள் வரையிலும் இங்கு கல்வி கற்பிக்கப்படுகிறது. கல்விக்கு இவர் ஆற்றியுள்ள அரும் பணியைப் பாராட்டி, இந்திய அரசாங்கம் 1971 ஆம் ஆண்டு நாட்டின் மூன்றாவது மிக உயரிய விருதான பத்ம பூசண் விருதை இவருக்கு வழங்கி சிறப்பித்தது. 1976 ஆம் ஆண்டு 80 ஆவது வயதில் இவர் காலமானார். ராமசாமி அய்யரின் இளைய புதல்வர் பஞ்சாபகேசன் தன்னுடைய தந்தையின் முயற்சிகளை தனதாக்கிக் கொண்டு தற்பொழுது இக்கல்விக் குழுமத்தின் தலைவராக செயல்பட்டு வருகிறார்.
# ஹோலி (பஞ்சாப்)

பஞ்சாப் பகுதியின் ஹோலி, முல்தான் நகரிலுள்ள பிரகலாதபுரி கோவிலில் துவங்கிய பண்டிகையாகும். மூலப் பிரகலாதபுரி கோவில், முல்தான் நகரின் (கஷ்ய-பாப்புரா) அரசனான இரணியகசிபுவின் மகன் பிரகலாதனால் கட்டப்பட்டது. இக்கோவில் பிரகலாதன் தன்னைக் காப்பாற்றத் தூணைப் பிளந்து வெளிப்பட்ட நரசிம்மருக்காகக் கட்டிய கோயில். வசந்தத்தின் துவக்கத்தின் அடையாளமாகவும் ஹோலி அமைகிறது.  
ஹோலி இருநாட்களாகக் கொண்டாடப்படுகிறது. முதல் நாளான முழுநிலவன்று ஹோலிகா தகனம் கொண்டாடப்படுகிறது. அடுத்த நாளான பஞ்சாபி நாட்காட்டியின் சேட் மாதத்தின் முதல் நாளில் ஹோலி கொண்டாடப்படுகிறது.
# ஹோலி (பஞ்சாப்)

## சொற்பிறப்பியல்

ஹோலி என்பது ஹோலா என்ற சொல்லிருந்து தோன்றியதாகும். ஹோலா என்பதன் பொருள் ”நல்ல அறுவடைக்காகக் கடவுளுக்கு நன்றி தெரிவிக்கும் வகையில் வழிபடுதல்” ஆகும். அரைவேக்காட்டுச் சோளம் என்ற பொருள்கொண்ட ”ஹோலிகா” என்ற சொல்லோடு தொடர்புடையதாகவும் ’ஹோலி’ நம்பப்படுகிறது. பாதி வறுபட்ட பயிறு மற்றும் கரகரப்பான கோதுமை ஹோலி அன்று உண்ணப்படுகிறது. பஞ்சாப் பகுதியில் ஹோலிக்கு இரண்டு மாதங்கள் கழித்துவரும் வைசாக் மாதத்தில்தான் கோதுமை அறுவடை செய்யப்படுகிறது. அதனால் இங்கு ஹோலியானது, வருகின்ற அறுவடைக்கு நன்றிநவிலும் பண்டிகையாகும்.
# ஹோலி (பஞ்சாப்)

## பிரகலாதபுரி கோவிலும் ஹோலிகா தகனமும்

வதக்கப்படுதல்]]
இரணியகசிபுவை நரசிம்மர் கொல்லும் காட்சி]]
மரபுவழிக் கதை:  
பிரகலாதன் இறைவன் திருமாலின் பக்தன். திருமாலின் மீது அவன் கொண்ட அளவற்ற ஈடுபாட்டால் திருமால் அவனுக்குச் சிறப்பு சக்திகளை வழங்கினார். முல்தானின் அரசனும் பிரகலாதனின் தந்தையுமான இரணியகசிபு அனைவரும் தன்னையே இறைவனாக வணங்க வேண்டுமென்று ஆணையிட்டிருந்ததால் அவனுக்குத் தனது மகன் திருமாலை வணங்குவது பிடிக்கவில்லை.  
ஆத்திரமடைந்த இரணியகசிபு விஷமருந்தச் செய்தும், யானைகளின் காலால் இடறச் செய்தும், பாம்புகளுக்கிடையே அடைத்து வைத்தும் பிரகலாதனைக் கொல்ல முயற்சித்தான். அத்தனை முயற்சிகளும் தோற்றுப் போயின; பிரகலாதன் திருமாலின் அருளால் ஒவ்வொன்றிலுமிருந்தும் தப்பினான். இறுதியாக இரணியகசிபுத் தனது தங்கை ஹோலிகாவின் உதவியை நாடினான். ஹோலிகாவிடம் தீயால் பாதிக்கப்படாத ஒரு மாயப்போர்வை இருந்தது. அவள் அதனால் தன்னை மூடிக்கொண்டு பிரகலாதனை மடியிலமர்த்தியவாறு தீக்குள் இறங்கினாள். ஹோலாஷ்டக் பண்டிகை ஹோலியன்று வண்ணப்பொடிகளுடனும் குலாலுடனும் முடிவடைகிறது. இப்பண்டிகை ஹோலியின் வருகையைத் தெரிவிப்பதாக உள்ளது. இப்பண்டிகை நாளிலிருந்து ஹோலிகா தகனத்திற்காக ஆயத்தங்கள் துவங்குகின்றன.  
ஹோலிகா தகனத்திற்கு எட்டு நாட்களுக்கு முன் அவ்விடம் புனிதநீர்கொண்டு சுத்தம் செய்யப்படுகிறது. அங்கு பிரகலாதன், ஹோலிகாவைக் குறிக்க இரு குச்சிகள் ஊன்றப்படுகின்றன. அவற்றுக்கிடையே பசுமாட்டுச் சாண எரு, காய்ந்த சுள்ளிகள், புற்கள், விறகுகள் வைக்கப்படுகின்றன. ஹோலாஷ்டக் நாளிலிருந்து ஹோலிகா தகன நாள் வரை வைக்கப்படும் எரிபொருட்கள் பெருங்குவியலாக சேர்ந்துவிடுகிறது. இவ்வாறு சேகரிக்கப்பட்ட எரிபொருட்கள் ஹோலிகா தகனத்தன்று எரியூட்டப்படுகின்றன. அப்போது சிறியளவில் ஹோலி வண்ணங்களும் தூவப்படுகிறது. மகாராசா இரஞ்சித் சிங்கால் ஒருவாரம் அனுசரிக்கப்பட்ட ஹோலி, லாகூரின் பாரம்பரிய ஹோலி கொண்டாட்டமாக மாறியது.
# ஹோலி (பஞ்சாப்)

## ஹோலியும் வசந்தமும்

ஹோலி பஞ்சாப் பகுதியில் குளிர்கால முடிவைக் குறிக்கிறது.  
பஞ்சாப் பகுதியில் குளிர்காலம் இரு பருவங்களாகப் பிரிக்கப்படுகிறது:
- மாகர், போ (நவம்பர்-ஜனவரி) மாதங்களில் - ஹேமந்த்
- மாக், பகன் (ஜனவரி-மார்ச்) மாதங்களில் - ஷிஷிர்  
ஷிஷிர் காலத்தின் முடிவாக ஹோலிகா தகனமும், வசந்த காலத் துவக்கமாக ஹோலியும் அமைகின்றன.
# குரு ரவிதாசு ஆயுர்வேதப் பல்கலைக்கழகம்

**குரு ரவிதாசு ஆயுர்வேத பல்கலைக்கழகம்** (*Guru Ravidas Ayurved University(GRAU*) (*பஞ்சாபி: ਗੁਰੂ ਰਵਿਦਾਸ ਆਯੁਰਵੈਦ ਯੂਨੀਵਰਸਿਟੀ*) எனும் இந்த ஆயுர்வேதப் பல்கலைக்கழகம், இந்திய பஞ்சாப் மாநிலத்தின் ஜலந்தர் நகர் வருவாய்க் கோட்டத்திற்கு உட்பட்ட ஓசியார்பூர் காரகன் (*Kharkan*) என்னுமிடத்தில் அமைந்துள்ளது. இது ஒரு முழு பஞ்சாப் மாநிலத்தில் உள்ள ஆயுஷ் (*AYUSH*(*தமிழ்: ஆயுள்*) மேம்பாட்டுக்காக 2011-ம் ஆண்டு பிப்ரவரி 1-ம் நாளன்று இந்திய பஞ்சாப் அரசால் நிறுவப்பட்டது..
# சுனில் மித்தல்

**சுனில் பாரதி மித்தல்** (*Sunil Bharti Mittal*, 23 அக்டோபர் 1957) இந்தியப் பெருவணிகரும், பாரதி நிறுவனத்தின் நிறுவனரும் தலைவரும் ஆவார். இவரது பாரதி நிறுவனம் தொலைதொடர்பு, காப்பீடு, வீடு,நில ஆளுகை, தங்கும் விடுதிகள், வேளாண் மற்றும் உணவு போன்ற பல துறைகளில் ஈடுபட்டு வருகின்றது. இந்தக் குழுமத்தின் முதன்மை நிறுவனமான ஏர்டெல் உலகின் மூன்றாவது பெரிய மற்றும் இந்தியாவின் முதலாவது பெரிய தொலைத்தொடர்பு நிறுவனமாக விளங்குகின்றது. இந்நிறுவனம் ஆசியா மற்றும் ஆபிரிக்காவில் 20 நாடுகளில் செயற்பட்டு 300 மில்லியன் வாடிக்கையாளர்களை கொண்டுள்ளது. 2016 நிதியாண்டில் அமெரிக்க டாலர் மதிப்பில் 14.75 பில்லியன் வருமானத்தை ஈட்டியுள்ளது.சுமார் அமெரிக்கா டாலர் மதிப்பில் $7 பில்லியனுக்கு நிகர மதிப்புள்ள இவரை அமெரிக்காவின் போர்ப்ஸ் இதழ் இந்தியாவின் 8வது செல்வமிக்கவராக பட்டியலிட்டுள்ளது.  
2007இல் இவருக்கு பத்ம பூசண் விருது வழங்கப்பட்டது. சூன் 15, 2016இல் பன்னாட்டுத் தொழில் வணிகச் சங்கத் தலைவராகத் தேர்ந்தெடுக்கப்பட்டுள்ளார்.
# சுனில் மித்தல்

## வெளியிணைப்புகள்

- Sunil Bharti Mittal Biography
- Profile பாரதி நிறுவனம் தளத்தில்
- Profile at ஃபோர்ப்ஸ்
- சுனில் மித்தல் *தி டைம்ஸ் ஆஃப் இந்தியா* தளத்தில் தொகுக்கப்பட்ட செய்திகளும் விமரிசனங்களும்
- Sunil Mittal Profile and Photographs
# மொகிந்திரா கல்லூரி, பட்டியாலா

**மொகிந்தரா கல்லூரி** (*Mohindra College*) இந்தியப் பஞ்சாபில் பட்டியாலாவில் அமைந்துள்ள கல்லூரியாகும். 1875இல் நிறுவப்பட்ட இக்கல்லூரி வட இந்தியாவில் மிகவும் தொன்மையான உயர்கல்வி நிறுவனமாகும்.  
இந்திய அரசின் தேசிய மதிப்பீடு மற்றும் தரச்சான்று அவையால் பஞ்சாபில் A+ தரச்சான்று முதலாவதாக வழங்கப்பட்ட கல்விநிறுவனம் மொகிந்தரா கல்லூரியாகும். இந்தக் கல்லூரியில் அடிப்படை அறிவியல், அரசறிவியல், மொழி, வரலாறு, பொது நிர்வாகம், வணிகம், பயன்பாட்டு மென்பொருள், வேளாண் அறிவியல், உயிரித் தொழில்நுட்பம், உடற் பொருள் சோதனை நோய் நாடல் ஆகிய துறைகளில் பட்டப்படிப்பு, பட்ட மேற்படிப்பு கல்வி அளிக்கப்படுகின்றது.
# மொகிந்திரா கல்லூரி, பட்டியாலா

## வெளியிணைப்புகள்

- Mohindra College webpage on Patialavi.com
- General Info about Mohindra College, Patiala
- Stamp on Mohindra College, Patiala
# சீக்கியத்தில் உணவு

**சீக்கியத்தில் உணவு** என்பது, சீக்கிய மதத்தில் உணவு குறித்த கொள்கைகளையும் நடைமுறைகளையும் உள்ளடக்குகிறது. சீக்கியக் கோயிலான குருத்துவாராவில் பால் மற்றும் மரக்கறி உணவுகளே வழங்கப்படுகின்றன. ஆனாலும் சீக்கியர்கள் மாமிசத்தை விலக்க வேண்டும் என்பது கட்டாயம் அல்ல. சீக்கியர்களுக்குத் தாம் புலால் உண்ணுவதா இல்லையா என முடிவு செய்வதற்கான சுதந்திரம் உண்டு என்பதே பொதுவான கருத்து. ஏனெனில், இது சீக்கியத்தில் தடுக்கப்பட்டுள்ள நான்கு விடயங்களுள் ஒன்று. இரும்புப் பாத்திரங்களை மட்டுமே பயன்படுத்துவது என்பதும் சீக்கியர்கள் கைக்கொள்ளவேண்டிய நடைமுறைகளுள் ஒன்று.
# சீக்கியத்தில் உணவு

## "அகல் தக்த்" தீர்ப்பு

சீக்கியர்களின் உலகியல் விவகாரங்களுக்கான நடுவ அமைப்பான "அகல் தக்த்" சீக்கிய சமூகம் தொடர்பான சர்ச்சைக்குரிய விடயங்களில் முடிவெடுக்கும் அதிகாரம் கொண்டது. இந்த அமைப்பு 1980 பெப்ரவரி 15 தேதியிட்டு வெளியிட்ட விளக்கம் சீக்கியர்கள் புலால் உண்பது சீக்கிய நெறி முறைகளுக்கு எதிரானது அல்ல என்றும் "அம்ரித்தாரி" சீக்கியர்கள் சடங்கு முறையில் பெறப்படாத இறைச்சியைச் சாப்பிடலாம் என்றும் கூறுகிறது.
# குல்சன் குமார்

**குல்சன் குமார்** (*Gulshan Kumar*, குல்சன் குமார் துவா, மே 5, 1951 – ஆகத்து 12, 1997) டி-தொடர் இசைச் சிட்டை (music label) நிறுவியவர். தவிர பாலிவுட் திரைப்படத் தயாரிப்பாளராகவும் இருந்தார். டி-தொடரை தற்போது இவரது தம்பி கிருசன் குமாரும் மகன் பூசன் குமாரும் கவனித்து வருகின்றனர். இவரது மகள் துளசி குமார் பின்னணிப் பாடகியாக விளங்குகின்றார்.
# குல்சன் குமார்

## வாழ்க்கை

குல்சன் துவா தில்லியில் தரியாகஞ்சு சந்தைப்பகுதியில் பஞ்சாபிக் குடும்பத்தில், சந்திரபான் என்ற பழச்சாறு வியாபாரிக்குப் பிறந்தார். சிறுவயதிலேயே தனது தந்தையின் பழச்சாறு வணிகத்தைக் கவனித்து வந்தார்.  
அவரது குடும்பம் தங்கள் பழச்சாறுக் கடைக்கு மாறாக இசைத்தட்டு மற்றும் விலைமலிவான ஒலிநாடாக்களை விற்கும் கடையை வாங்கினர். இதுவே குல்சன் தனது பரந்த இசைப் பேரரசை நிறுவ ஆரம்பமாக அமைந்தது.
# குல்சன் குமார்

## இசை வணிகமும் திரைப்பட வாழ்க்கையும்

குல்சன் குமார் சொந்தமாக இசைப் பேழை தயாரிக்கும் நிறுவனமாக "சூப்பர் கேசட்சு இன்டஸ்ட்ரீசு" என நிறுவினார். இது விரைவிலேயே இலாபகரமான தோழிலாக மாறியது. நொய்டாவில் தனது இசைத் தயாரிப்பு நிறுவனத்தை துவங்கினார். வணிகம் வளரத் தொடங்கியதும் மும்பைக்கு குடிபெயர்ந்தார்.  
பாலிவுட்டில் இவரது முதல் திரைப்படமாக 1989இல் *லால் துப்பட்டா மல்மல் கா* அமைந்தது. அடுத்ததாக 1990இல் *ஆஷிக்கி* என்ற திரைப்படம் வெளியானது; வணிகமுறையில் வெற்றிபெற்ற இத்திரைப்படத்தின் பாடல்களும் பரவலாக பாராட்டப்பட்டன. அடுத்து இவரது தயாரிப்பில் *பாகர் ஆனே தக்*, *தில் ஹை கெ மாந்தா நகிம்*, *ஆயி மிலன் கி ராத்*, *மீரா கா மோகன்*, மற்றும் *ஜீனா மர்னா தேரே சங்* ஆகிய படங்கள் வெளியாயின. இசையமைப்பாளர் இணையர் நதீம்-சிரவண் இருவரில் நதீம் இந்தக் கொலையை கூலிக் கொலையாளிகளை வைத்து நடத்தியதாக காவல்துறை குற்றம் சுமத்தியது. இருப்பினும் சனவரி 9, 2001இல் வினோத் ஜாக்தப் இக்கொலையைச் செய்ததாக ஒப்புக்கொண்டார். ஏப்ரல் 22, 2002இல் கீழமைவு நீதிபதி எம் எல் தகில்யானி ஜாக்தப்பிற்கு ஆயுள் தண்டனை வழங்கினார். குடும்பத்தினரின் விருப்பப்படி குல்சன் குமார் உடல் தில்லி கொண்டு செல்லப்பட்டு அங்கு எரியூட்டப்பட்டது.
# பர்குட்

, சத்னா மாவட்டம், மத்தியப் பிரதேசம்]]  
**பர்குட் தூண்கள்** (Bharhut) (இந்தி: भरहुत) இந்தியாவின், மத்தியப் பிரதேச மாநிலத்தின் சத்னா மாவட்டத்தில், **பர்குட்** கிராமத்தில் உள்ளது. கி மு 200 - 300களில் பௌத்தக் கட்டிடக் கலையில் நிறுவப்பட்ட தூபிகளும், தோரணங்களும், நுழைவு வாயில்களும், சிற்பங்களும், கல்வெட்டுகளும் உள்ளது. இந்தியாவில் காணப்படும் துமிளிகளில் மிகப்பெரிய நூக்கிணைப்பு வேலைபாடுகள் கொண்டுள்ளது. நூக்கிணைப்புகளிலும், தூண்களிலும், தோரண வாயில்களிலும், காணப்படும் சிற்பங்கள் பௌத்த சமய கதைகளையும், தத்துவங்களையும் விளக்குவதாக அமைந்துள்ளது. தோரணவாயில்களில் அமைந்துள்ள தூண் நான்கு பகுதிகளாக பிரிக்கப்பட்டு ஒவ்வொரு பகுதியிலும் ஒவ்வொரு வகையான சிற்ப அணி செதுக்கப்பட்டுள்ளது. பர்குத் துமிளியில் புத்தரின் பிறப்பியல் கதைகளை விளக்கும் சிற்பங்களில் ‘அஜாத சத்துரு’, பிரசேன சித்து’ போன்ற மன்னர்கள் புத்தரை வணங்கும் காட்சிகள் சிற்பங்களாக செதுக்கப்பட்டுள்ளன. இவற்றைத் தவிர யட்சர்கள், யட்சினிகள், தேவதைகள் மற்றும் நாகர்களின் உருவச்சிலைகள் காணப்படுகின்றன. தோரணவாயில்களில் குபேரன், தேவர்கள் ஆகியோரின் உருவச்சிலைகள் செதுக்கப்பட்டுள்ளன. பொதுவாக பர்குத் சிற்பங்களில் அவற்றை உருவாக்கிய கலைஞர்கள் உருவங்களைப் படைப்பதில் அதிக ஆர்வம் காட்டினர் என்பது தெளிவாகிறது.
# பர்குட்

## வரலாறு

பர்குட் தூபிகள் முதலில் மௌரியப் பேரரசர் அசோகரால் கி மு மூன்றாம் நூற்றாண்டில் நிறுவப்பட்டது. பின்னர் கி மு இரண்டாம் நூற்றாண்டில் சுங்கப் பேரரசின் காலத்தில், தூபிகள் உள்ள இடத்தில் செந்நிற மணற்கல்லால் ஆன நுழை வாயில்கள், வளைவுகள், தோரணங்கள் கட்டப்பட்டுள்ளது. தூண்களுக்கு செல்லும் வழியில் உள்ள ஒரு கல் வெட்டில், சுங்கப் பேரரசர் *வத்சிபுத்திர தனபூதி* ஆட்சிக் காலத்தில் இவைகள் நிறுவப்பட்டது எனக் குறிக்கப்பட்டுள்ளது.  
1873இல் அலெக்சாண்டர் கன்னிங்காம் என்ற ஆங்கிலேய தொல்லியலாளரால், பர்குட் கிராமம் அகழ்வாராய்ச்சி செய்பட்டது.  
அகழ்வாராய்ச்சியின் போது பர்குட் வளாகத்தில் புத்தர், பிரம்மன் மற்றும் இந்திரன் ஆகியவர்களின் உருவங்கள் பொறித்த மத்திய காலத்தைச் சேர்ந்த தட்டுகள் முதலியன கிடைத்துள்ளது. மேலும் கி பி பத்தாம் நூற்றாண்டின் பௌத்த சமஸ்கிருத கல்வெட்டுகளும் கிடைத்துள்ளது.  
பாழடைந்த தூபிகளின் அஸ்திவார அமைப்புகள் மட்டும் தற்போது காணப்படுகிறது. சிதலமடைந்த நுழைவு வாயில்கள் மற்றும் தோரணங்கள் ஒன்று சேர்த்து தற்போது கொல்கத்தாவில் உள்ள இந்திய அருங்காட்சியகத்தில் வைக்கப்பட்டுள்ளது.
# பர்குட்

## இதனையும் காண்க

- அசோகரின் தூண்கள்
- அசோகர் கல்வெட்டுக்கள்
- லும்பினி
- கபிலவஸ்து
- வைசாலி
- சாரநாத்
- குசிநகர்
- சாஞ்சி
- ராஜகிரகம்
- சிராவஸ்தி
- ஜேடவனம்
- சங்காசியா
- விக்கிரமசீலா
- புத்தகயா
- கேசரியா
- ராணிகட்
- லௌரியா நந்தன்காட்
- தௌலி
# மகாராஜா ரஞ்சித் சிங் பஞ்சாப் தொழில்நுட்பப் பல்கலைக்கழகம்

**மகாராஜா ரஞ்சித் சிங் பஞ்சாப் தொழில்நுட்பப் பல்கலைக்கழகம்** (*Maharaja Ranjit Singh Punjab Technical University(MRSSTU*) (* முன்னர் ஒரு பகுதியாக ஐ. கே. குஜரால் பஞ்சாப் தொழினுட்ப பல்கலைக்கழகம்*) எனும் இந்த தொழில்நுட்ப பல்கலைக்கழகம், இந்திய பஞ்சாப் மாநிலத்தின் பட்டிண்டா அருகிலுள்ள லால் சிங் நகரில் அமைந்துள்ளது. புதிதாக நிறுவப்பட்ட இந்த மகாராஜா ரஞ்சித் சிங் பஞ்சாப் தொழில்நுட்ப பல்கலைக்கழகம், பஞ்சாப் மாநிலத்தில் உள்ள தொழில்நுட்ப மேலாண்மை மற்றும் மருந்து கல்வியை ஊக்குவிக்க 2014-ம் ஆண்டு தொடங்கப்பட்டது.
# பட்டியாலா, கிழக்கு பஞ்சாபு அரசுகளின் ஒன்றியம்

**பட்டியாலா, கிழக்கு பஞ்சாபு அரசுகளின் ஒன்றியம்** (*Patiala and East Punjab States Union*, **PEPSU**) 1948க்கும் 1956க்கும் இடைப்பட்ட காலத்தில் இருந்த இந்தியாவின் மாநிலமாகும். இது எட்டு முன்னாள் மன்னர் அரசுகளை ஒன்றிணைத்து உருவாக்கப்பட்டது: பட்டியாலா, ஜிந்த், நாபா, கபூர்தலா, பரீத்கோட், கல்சியா, மாலேர்கோட்லா, நாலாகர். இந்தப் புதிய மாநிலம் சூலை 15, 1948 அன்று துவக்கப்பட்டது. 1950இல் முறையாக இந்திய மாநிலமாக ஆனது. இதன் தலைநகரமாக பட்டியாலா இருந்தது. இந்த மாநிலத்தின் பரப்பளவு 26,208&nbsp;சதுர கிமீயாக இருந்தது. சிம்லா, கவுசாலி, கந்தாகாட், தரம்பூர், சையில் ஆகியனவும் பெப்சுவின் அங்கமாயின.
# பட்டியாலா, கிழக்கு பஞ்சாபு அரசுகளின் ஒன்றியம்

## வரலாறு

இந்த மாநிலம் உருவானபோது அப்போதைய பட்டியாலா மகாராசா யதவேந்திர சிங் ஆளுநருக்கு இணையான *இராசபிரமுக்* என நியமிக்கப்பட்டார். இந்த மாநிலம் இருந்த குறைந்த ஆண்டுகள் முழுமைக்கும் இவர் இப்பதவியில் நீடித்தார். கபூர்தலாவின் மகாராசா சகசித்சிங் *உபராசபிரமுக்*காக இருந்தார். பட்டியாலா, கிழக்கு பஞ்சாப் அரசுகளின் ஒன்றிய மாநிலத்தை துவக்கும்போது, வல்லபாய் பட்டேல் "நான் மீண்டும் பிறப்பெடுப்பதாக இருந்தால் பட்டியாலா மகாராசாவின் விசுவாசமிக்க பிரஜையாக பிறக்க ஆசைப்படுகிறேன்" எனக் கூறினார்.  
பெப்சுவின் முதல் முதலமைச்சராக கியான் சிங் ரேர்வாலா சனவரி 13, 1949இல் பதவியேற்றார். குடியரசு இந்தியாவில் கேனல். இரகுபீர் சிங் அடுத்த முதலமைச்சராக மே 23, 1951இல் பதவியேற்றார்.  
தேர்தல்களுக்குப் பிறகு சனவரி 6, 1952இல் தேர்ந்தெடுக்கப்பட்ட 60 உறுப்பினர் மாநில சட்டப்பேரவை அமைக்கப்பட்டது. இதில் காங்கிரசு கட்சிக்கு 26 இடங்களிலும் அகாலி தளத்திற்கு 19 இடங்களிலும் வென்றன.  
ஏப்ரல் 22, 1952இல் கியான் சிங் ரேர்வாலா மீண்டும் முதலமைச்சரானார். அகாலி தளத்துடனும் சுயேச்சைகளுடனும் இணைந்து "ஐக்கிய முன்னணி" கூட்டணி ஆட்சியை நிறுவினார். மார்ச் 5, 1953இல் இவரது அரசு நீக்கப்பட்டு குடியரசுத் தலைவராட்சி நிறுவப்பட்டது. தொடர்ந்து நடைபெற்ற இடைத்தேர்தலில் காங்கிரசு கட்சி அறுதிப் பெரும்பான்மை பெற்று ரகுபீர் சிங் முதலமைச்சராக மார்ச் 8, 1954இல் பதவியேற்றார். அவரது மறைவிற்குப் பின்னர் பிரிஷ் பான் முதலமைச்சராக சனவரி 12, 1955இல் பதவியேற்றார். மாநில மறுசீரமைப்புச் சட்டத்தின் கீழ் நவம்பர் 1, 1956இல் பெப்சுவின் பெரும்பகுதி பஞ்சாப் (இந்தியா)வுடன் இணையும் வரை இப்பதவியில் இருந்தார்.  
பெப்சு மாநிலத்தின் ஒருபகுதி, ஜிந்துவைச் சூழ்ந்த தென்கிழக்கு பகுதி தற்போது அரியானாவில் உள்ளது. சோலன், நலாகர் போன்ற சில பகுதிகள் தற்போதைய இமாச்சலப் பிரதேசத்திற்கு மாற்றப்பட்டன.
# பட்டியாலா, கிழக்கு பஞ்சாபு அரசுகளின் ஒன்றியம்

## உட்பிரிவுகள்

துவக்கத்தில், 1948இல், மாநிலம் எட்டு மாவட்டங்களாக் பிரிக்கப்பட்டிருந்தது:
1. பட்டியாலா மாவட்டம்
1. பர்னாலா மாவட்டம்
1. பட்டிண்டா மாவட்டம்
1. பதேகாட் சாகிப் மாவட்டம்
1. சங்கரூர் மாவட்டம்
1. கபூர்தலா மாவட்டம்
1. மகேந்திரகர் மாவட்டம்
1. கோகிஸ்தான் மாவட்டம்  
1953இல் மாவட்டங்களின் எண்ணிக்கை எட்டிலிருந்து ஐந்தாகக் குறைக்கப்பட்டது. பர்னாலா மாவட்டம் சங்கரூர் மாவட்டத்தில் இணைக்கப்பட்டது. கோகிஸ்தான் மாவட்டமும் பதேகாட் மாவட்டமும் இணைக்கப்பட்டு பட்டியாலா மாவட்டத்தின் அங்கமாயின.  
இந்த மாநிலத்தில் நான்கு மக்களவைத் தொகுதிகள் அமைந்துள்ளன: மகேந்தரகர், சங்கரூர், பட்டியாலா. கபூர்தலா-பட்டிண்டா மக்களவைத் தொகுதி இரண்டு உறுப்பினர்களைக் கொண்டது.
# பட்டியாலா, கிழக்கு பஞ்சாபு அரசுகளின் ஒன்றியம்

## மக்கள்தொகையியல்

இந்த மாநிலத்தின் மக்கள்தொகை, 1951ஆம் ஆண்டு கணக்கெடுப்பில், 3,493,685 ஆக இருந்தது. 19% நகரியப் பகுதிகளாக இருந்தன. மக்களடர்த்தி சதுர கிமீக்கு 133 பேராக இருந்தது.
# பட்டியாலா, கிழக்கு பஞ்சாபு அரசுகளின் ஒன்றியம்

## இதனையும் காண்க

- பிரித்தானிய இந்தியாவின் மாகாணங்களும், ஆட்சிப் பகுதிகளும்
# பட்டியாலா, கிழக்கு பஞ்சாபு அரசுகளின் ஒன்றியம்

## மேலும் அறிய

1. Singh, Gursharan (1991). *History of PEPSU, India: Patiala and East Punjab States Union, 1948-1956*, Delhi: Konark Publishers, .
# ராஜீவ் காந்தி, தேசிய சட்டப் பல்கலைக்கழகம்

**ராஜீவ் காந்தி, தேசிய சட்டப் பல்கலைக்கழகம்** (*Rajiv Gandhi National University of Law (RGNUL*) எனும் இது, இந்திய பஞ்சாப் மாநிலத்தின் பட்டியாலா நகரில் அமைந்துள்ளது. ஒரு தேசிய சட்டப் பல்கலைக்கழகமாக உள்ள இப்பல்கலைக்கழகம், சட்டக் கல்வித் துறைக்கு அர்ப்பணிக்கப்பட்ட ஒரு பல்கலைக்கழகமாக, பஞ்சாப் அரசு சார்பில் 2006-ல் (*பஞ்சாப் சட்ட எண் 12 2006*) நிறுவப்பட்டது.
# சாண்ட் பொறியியல் மற்றும் தொழில்நுட்ப நிறுவனம், லோங்வால்

**சாண்ட் பொறியியல் மற்றும் தொழில்நுட்ப நிறுவனம்** (*Sant Longowal Institute of Engineering and Technology (SLIET*) எனும் இது, இந்திய பஞ்சாப் மாகாணத்தின் சங்கரூர் மாவட்டத்தில் உள்ள லோங்வால் என்னுமிடத்தில் சுமார் 451 ஏக்கர் பரப்பளவில் அமைந்துள்ளது. ஒரு நிகர்நிலைப் பல்கலைக்கழகமாக விளங்கும் இந்நிறுவனம், 1989-ம் ஆண்டில் இந்திய அரசால் நிறுவப்பட்டது.
# மாடத்தியம்மன்

**மாடத்தியம்மன் திருக்கோவில் பன்னம்பாறை**  
**மாடத்தியம்மன்** என்பவர் நாட்டார் பெண் தெய்வங்களில் ஒருவராவார். இவருக்கு தூத்துக்குடி மாவட்டத்தில் பன்னம்பாறை எனுமிடத்தில் கோயில் அமைக்கப்பட்டுள்ளது. 400 ஆண்டுகளுக்கும் முன்பு மாடத்தி எனும் பெண்ணை அவளின் ஏழு அண்ணமார்கள் கௌரவ கொலை செய்தனர். அந்தக் கொலை தவறான சந்தேகத்தால் நடத்தப்பட்டது என்பதால், அந்த அண்ணன்மார்களின் வாரிசுகள் மாடத்திக்கு கோயில் கட்டி வழிபட்டு வருகின்றனர்.
# தஞ்சாவூர் நவமுக தூர்க்கை கோயில்

**நவமுக தூர்க்கை கோயில்** என்பது தஞ்சாவூர் நகரில் அமைந்துள்ள துர்க்கையம்மன் கோயிலாகும். இக்கோயில் பழைய பேருந்து நிலையத்திற்கு அருகே மனோஜியப்பா தெருவில் அமைந்துள்ளது. இக்கோயில் மேற்கு நோக்கி அமைந்ததாகும். இதில் ராஜகோபுரமும், சிறிய மண்டபமும் அமைந்துள்ளன.  
மூலவரான துர்க்கையம்மன் நான்கு கரங்களுடன் உள்ளார். சங்கு சக்கரம் ஏந்தியிருப்பதால் இவர் விஷ்ணு துர்க்கையாவார். இவருடைய காலடியில் எருமை மாட்டின் தலை பொறிக்கப்பட்டுள்ளது. துர்க்கையம்மன் பின்புறம் வட்ட வடிவில் துர்க்கையம்மனின் எட்டு முகங்கள் உள்ளன. அதனால் மூலவரை நவமுக துர்க்கை என்று அழைக்கின்றனர்.  
மூலவரைத் தவிர்த்து இங்கு மதுரைவீரன் தனது இரு மனைவிமார்களோடு உள்ள சன்னதியும் உள்ளது.
# தஞ்சாவூர் நவமுக தூர்க்கை கோயில்

## தல சிறப்பு

துர்க்கையம்மன் நவ முகங்களில் காட்சிதருவது,
# தஞ்சாவூர் நவமுக தூர்க்கை கோயில்

## விழாக்கள்

ஆவணி மாதம் திருவோண நட்சத்திரத்தில் வருட பூஜை நடைபெறுகிறது. அன்று கணபதி ஹோமம், லட்சிமி ஹோமம், நவகிரக ஹோமம் ஆகியவை நடைபெறுகிறது.
நவராத்தியின் ஒன்பது நாட்களும் அலங்காரங்கள் செய்யப்படுகின்றன.
250 சிறுமிகள் பால்குடம் சுமந்து வரும் நிகழ்வு ஆண்டு திருவிழாவின் இரண்டாம் நாள் நடக்கிறது.
# குழலி அம்மன்

**குழலி அம்மன்** என்பவர் நாட்டார் தெய்வங்களில் ஒருவராவார். இவருக்கு கோயில் தூத்துக்குடி மாவட்டம் செய்துங்கநல்லூர் என்று கிராமத்தில் அமைந்துள்ளது. வயலின் அறுவடைக் காலத்தில் இரவுக் காவலுக்கு இருந்து, அங்கு கொள்ளையடித்த இருவரால் படுகொலை செய்யப்பட்ட பெண்ணை குழலி அம்மன் என்று வழிபடுகின்றனர்.
# குழலி அம்மன்

## தொன்மம்

வேலங்காடு எனும் ஊரைச் சேர்ந்த பெரியமாடன் - மாடத்தி தம்பதிகள் செய்துங்கநல்லூர் கிராமத்தில் சுந்தரமூர்த்தி அய்யர் எனும் நிலக்கிழாருக்கு வேலை செய்து வந்தனர். அறுவடைக்காலத்தில் வயலுக்கு காவலுக்கு செல்லும் பெரியமாடன் உடல்நலமில்லாமல் இருந்தார், அதனால் அவரை மட்டும் தனியே அனுப்பாது, தானும் வேல்கம்புடன் காவலுக்கு வந்தாள் மாடத்தி. பெரியமாடன் உறங்கிவிட்டான். அவனை தொந்தரவு செய்யாமல் தனியாக காவல்காத்தாள் மாடத்தி. நள்ளிரவில் கதிரருக்கும் சத்தம் கேட்டு, அத்திசைக்கு வந்தாள். அங்கு பலவேதம், செல்லையா என்ற இருவர் கதிரை அறுத்துக் கொண்டிருந்தனர். அதனை கண்டித்தாள். மாடத்தி நாளைக்கு பஞ்சாயத்தில் தங்களை திருடர்கள் என பிடித்துக் கொடுத்துவிடுவாள் என பயந்து மாடத்தியை தள்ளிவிட்டு கழுத்தினை அறுத்தனர்.  
மாடத்தி தலையை வயலிலும், முன்டத்தினை வாய்க்காலிலும் போட்டு சென்றனர். காலையில் மேகலிங்க மூப்பனார் மனைவியுடன் அறுவடை செய்யும் போது, குலவை சத்தம் கேட்டது. அவர்கள் மாடத்தியின் தலையைக் கண்டு பயந்தார்கள். சீவலப்பேரி ஊரில் குறி கேட்டபோது நிகழ்ந்தவைகள் அனைத்தும் தெரிந்தன. மேகலிங்க மூப்பனார் தன்னுடைய சொந்தங்களான ஐந்து குடும்பத்தினருடன் இணைந்து மாடத்தி அம்மனுக்கு கோயில் எழுப்பினார்கள். குலவை ஓசை கேட்டமையால் குலவை அம்மன் என்று அழைத்தனர். பின்நாட்களில் அது குழலி அம்மன் என்று மறுவியது.
# நவலிங்கபுரம்

**நவலிங்கபுரம்** என்பது ஒன்பது லிங்கங்களைப் பிரதானமாகக் கொண்ட சிவலிங்கக் கோயில்களின் தொகுப்பாகும். இக்கோயில்கள் தூத்துக்குடி மாவட்டத்தின் சுற்றுவட்டாரத்தில் உள்ளது. நவலிங்கபுர கோயில்களில் வல்லநாடு திருமூலநாதர் கோயில் என்பது தலைக்கோயிலாக அறியப்படுகிறது.
# நவலிங்கபுரம்

## நவலிங்கப்புரக் கோயில்கள்

- வல்லநாடு திருமூலநாதர் கோயில்
- காந்தீசுவரம் ஏகாந்தலீஸ்வரர் கோயில்
- புறையூர் அயனாதீசுவரர் கோயில்
- தெற்கு காரசேரி குலசேகரமுடையார் கோயில்
- காயல்பட்டினம் மெய்கண்டேசுவரர் கோயில்
- கொங்கராயகுறிச்சி வீரபாண்டீஸ்வரர் கோயில்
- புதுக்குடி வடநக்கநாதர் கோயில்
- வெள்ளூர் நடுநக்கநாதர் கோயில்
- மனவளராய நத்தம் தென்நக்கநாதர் கோயில்
# வல்லநாடு திருமூலநாதர் கோயில்

**வல்லநாடு திருமூலநாதர் கோயில்** என்பது தூத்துக்குடி மாவட்டம் வல்லநாட்டில் அமைந்துள்ள சிவாலயமாகும். இச்சிவாலயம் நவலிங்கபுரத்தில் தலைக்கோயிலாக கொண்டாடப்படுகிறது. இச்சிவாலயத்தின் மூலவர் திருமூலநாதர் என்றும், அம்பிகை ஆவுடையம்மன் என்றும் அழைக்கப்படுகிறார்,  
இக்கோயில் கிபி 1553 ஆம் ஆண்டு கட்டப்பட்டதாகும். இத்தலத்தினை செயங்கொண்ட பாண்டியபுரம் என்றும். செயங்கொண்ட பாண்டிய நல்லூர் என்றும் அழைக்கப்பட்டுவந்துள்ளது.
# வல்லநாடு திருமூலநாதர் கோயில்

## தலச்சிறப்பு

இத்தலத்தின் மூலவர் மீது செப்டம்பர், மார்ச் மாதங்களில் 21,22,23 ஆகிய நாட்களில் சூரிய ஒளி விழுகிறது.
# வல்லநாடு திருமூலநாதர் கோயில்

## சந்நதிகள்

மூலவரான திருமூலநாதர் சுயம்பு. மூலவரை ஞான ஹிருதேயேஸ்வரர் என்றும் வழங்குகிறார்கள். இவர் அபிசேகத்தில் கரைந்துவிடக்கூடாது என்பதால் குவளை சாத்தப்பட்டுள்ளது. அம்பிகை ஆவுடையம்மன் கிழக்கு நோக்கி உள்ளார்.  
அம்மன் சந்நதிக்கு முன்பு விநாயகர் சந்நதி உள்ளது. சொக்கர் மீனாட்சி, தாமரை வடிவிலான நவகிரகம், சூரியன், சந்திரன், அறுபத்து மூன்று நாயன்மார்கள், தட்சிணாமூர்த்தி, கன்னி மூலை கணபதி, பஞ்சலிங்கம், வள்ளி தெய்வானை உடனுறை சுப்பிரமணியர், சண்டிகேசுவரர், சனீஸ்வரர், நடராஜர் மற்றும் பைரவர் சந்நிதிகள் உள்ளன,  
ராஜா ராணியின் சிலை மண்டபத்தில் உள்ளது.
# ஏபிஜே மேலாண்மை தொழில்நுட்ப நிறுவனம், ஜலந்தர்

**ஏபிஜே மேலாண்மை தொழில்நுட்ப நிறுவனம்** (*Apeejay Institute of Management(AIMTC*) எனும் இது, இந்திய பஞ்சாப் மாகாணத்தின் ஜலந்தர் அருகிலுள்ள ஓசியார்பூர் நகர்புற சாலையில் 2.5 ஏக்கர் பரப்பளவில் அமைந்துள்ளது. ஏபிஜே கல்வி அமைப்பின் கீழ் 1997-ம் ஆண்டு தொடங்கப்பட்ட இந்நிறுவனம், டாக்டர் சத்ய பால் (*Dr. Stya Paul*) என்பவரால் நிறுவப்பட்டது.
# அனைத்துலக மிளகு இணைப்பகம்

**அனைத்துலக மிளகு இணைப்பகம்** *( International Pepper Exchange)* இந்தியாவின் கேரளா மாநிலத்தில் உள்ள கொச்சி நகரைத் தலைமையிடமாகக் கொண்டு இயங்கிவரும் ஒரு உலகளாவிய கருப்பு மிளகு வர்த்தக அமைப்பாகும். 1997 ஆம் ஆண்டு நிறுவப்பட்ட இந்நிறுவனம் உலகின் ஒரேயொரு மிளகு வர்த்தக அமைப்பாகக் கருதப்படுகிறது. பொதுவாக நியூயார்க்கில் உள்ள பங்கு பரிமாற்றகத்திற்கு இணையாக அனைத்துலக மிளகு இணைப்பகம் ஒப்பிட்டு நோக்கப்படுகிறது.
# நிகும்பலா யாகம்

**நிகும்பலா யாகம்** என்பது பிரத்யங்கிரா தேவிக்கு செய்யப்படும் யாகம் ஆகும். இந்த யாகத்தில் மிளகாய் ஆகுதியாக கொடுக்கப்படுகிறது. யாகத்தீயில் இடப்படும் மிளகாய் காட்டம் ஏற்படுத்துவதில்லை என்பது சிறப்பு.
# நிகும்பலா யாகம்

## தொன்மம்

இராமாயணத்தில் இந்திரஜித் என்பவர் மன்னர்களை வெற்றி கொள்ள எட்டுத்திசையிலும் மயான பூமியை உண்டாக்கினார். பிரத்யங்கிரா தேவிக்கு இந்த நிகும்பலா யாகம் நடத்தினார். இந்த யாகம் வெற்றிகரமாக முடிந்தால் சிறப்பான அருள் கிடைக்கும். இதையறிந்த ராமன், பிரத்யங்கிரா தேவிக்கு சிறப்பு பூசைகள் செய்தார். தன்னுடைய பக்கமே தர்மம் இருப்பதை பிரத்யங்கிராதேவியிடம் எடுத்துரைத்தார். ஆனாலும் இந்திரஜித்திற்கு பிரத்தியங்கிரா தேவியின் அருள் கிடைக்கிவில்லை.
பஞ்ச பாண்டவர் வழிபட்ட தலம் அதனால் இவ்வூர் ஐவர்பாடி என அழைக்கப்பட்டது
# நிகும்பலா யாகம்

## பலன்கள்

இந்த யாகத்தில் கலந்து கொண்டால், இழந்த பதவி மீண்டும் கிடைக்கும், எதிரிகள் தொல்லை நீங்கும், உத்தியோக உயர்வு கிடைக்கும், புதிய வேலை வாய்ப்பு உண்டாகும், திருமணம், வியாபாரம் நடக்கும் என்பது நம்பிக்கையாகும்.
# நிகும்பலா யாகம்

## கோயில்களில்

- தஞ்சாவூர் மாவட்டம் ஐயாவாடி கோயில் உட்பட பல்வேறு பிரத்தியங்கரா தேவி கோயில்களில் அமாவாசை நாளில் இந்த யாகம் நடத்தப்படுகிறது.
# செய்துங்கநல்லூர் சுந்தரபாண்டி சாஸ்தா கோயில்

**செய்துங்கநல்லூர் சுந்தரபாண்டி சாஸ்தா கோயில்** என்பது தூத்துக்குடி மாவட்டம் செய்துங்கநல்லூரில் அமைந்துள்ள சாஸ்தா கோயிலாகும். இக்கோயில் பூர்ணகலை, புஷ்கலை துணையில்லாமல் சாஸ்தா தனியாக உள்ளார்.
# செய்துங்கநல்லூர் சுந்தரபாண்டி சாஸ்தா கோயில்

## தலவரலாறு

சிவந்திப்பட்டியில் வசித்த கோவிந்தன், ஆவுடையம்மாள் தம்பதிகள் பால்வியாபரம் செய்து வந்தனர். அவர்கள் அய்யானார் குளத்தின் வழியாக செல்லும் போது மரத்தின் வேர் இடறி பால் சிந்தியது. அவ்வாறே தொடர்ந்து மூன்றுநாட்கள் சிந்தின. கோவிந்தன் கனவில் யானை மீது வந்த கடவுள் தான் அங்கு நெடுங்காலம் இருப்பதைப் பற்றி கூறியது. எனவே கால்இடறிய இடத்திற்கு சென்று பார்த்தில் ஒரு லிங்கம் புதைந்திருப்பதை கண்டனர். யானை மீது வந்த இறைவன் என்பதால் சாஸ்தா எனப் பெயரிட்டு கோயில்கட்டி வழிபட்டு வருகின்றனர்.
# செய்துங்கநல்லூர் சுந்தரபாண்டி சாஸ்தா கோயில்

## சந்நதிகள்

இக்கோயில் மூலவரான சாஸ்தா அழகான வடிவில் இருப்பதால், சுந்தர வடிவ சாஸ்தா என்று அழைத்தனர், அது சுந்தராண்டி சாஸ்தா, சுந்தர பாண்டி சாஸ்தா என மருவி அழைக்கப்படுகிறது. இக்கோயில் சங்கிலி பூதத்தார் சிலையும், பேச்சியம்மன், இசக்கியம்மன், சுடலைமாடசாமி, சுடலை மாடத்தி, பிரம்மராட்சசி, முண்டன், வன்னியராயன் மற்றும் பரிவார தேவதைகள் ஆகியோர் உள்ளனர்.
# செய்துங்கநல்லூர் சுந்தரபாண்டி சாஸ்தா கோயில்

## தலசிறப்பு

- இக்கோயிலில் வேளாளர் குடும்பத்தினை சார்ந்தவர்கள் பூசை செய்து வருகின்றனர்,
- சாஸ்தாவுக்கு சைவப் படையளும், மற்ற தெய்வங்களுக்கு அசைவ படையலும் தரப்படுகிறது.
- தமிழ் மாதங்களின் கடைசி சனிக்கிழமைகளில் சிறப்பு அபிசேகம் நடத்தப்படுகிறது.
# வாழை ஆராய்ச்சி நிலையம், கண்ணாரா

**வாழை ஆராய்ச்சி நிலையம், கண்ணாரா** *(Banana Research Station, Kannara)* இந்தியாவின் கேரளா மாநிலம் திருச்சூர் மாவட்டத்தில் உள்ள கண்ணாராவில் இயங்கிவரும் வாழை ஆராய்ச்சி நிலையமாகும். கேரள விவசாயப் பல்கலைக்கழகம், மத்திய மண்டலத்தின் கட்டுப்பாட்டின் கீழ் இந்த ஆராய்ச்சி நிலையம் செயல்படுகிறது.  
வாழை மற்றும் அன்னாசிப் பழங்கள் தொடர்பான ஆய்வுகளை மேற்கொள்ளும் நோக்கில் இந்நிலையம் 1963 ஆம் ஆண்டில் நிறுவப்பட்டது. இந்திய வேளாண் ஆராய்ச்சிக் குழுமத்தின் ஒருங்கிணைந்த, வழிநடத்தல் மற்றும் மேலாண் ஆய்வு திட்டத்துடன் இணைக்கப்பட்டு வாழை ஆராய்ச்சி நிலையச் செயல்பாடுகள் 1970 ஆம் ஆண்டுவரை நடைபெற்றன. 1972 இல் கேரள விவசாய பல்கலைக்கழகம் தொடங்கப்பட்ட பிறகு இச்செயல்பாடுகள் முழுவதையும் பல்கலைக்கழகம் எடுத்துக் கொண்டது.  
2011 ஆம் ஆண்டில் இந்நிறுவனம் திசு வளர்ப்பு முறையில் வாழைப் பண்ணை அமைத்து வெற்றி கண்டது.
# மர்மதேசம் (தொலைக்காட்சித் தொடர்)

**மர்மதேசம்** என்பது தமிழ் தொலைக்காட்சிகளில் வெளியான தொடராகும். I இதனை இயக்குநர் நாகா மற்றும் சி. ஜெ. பாஸ்கர் இயக்கியிருந்தனர். இத்தொடருக்கு இந்திரா சௌந்தரராஜன் கதை எழுதியிருந்தார். இந்த தொலைக்காட்சி தொடர் 1995 லிருந்து 1998 வரை சன் தொலைக்காட்சியில் இரவு 08:30 ஒளிப்பரப்பானது. பின்பு ராஜ் தொலைக்காட்சி 1998லிருந்து 2001 வரை ஒளிபரப்பியது. தற்போது இத்தொடரை வசந்த் தொலைக்காட்சி 3 ஆகஸ்ட் 2015 லிருந்து ஒளிப்பரப்பு செய்தது. அதனை தொடந்து மீண்டும் சன் தொலைக்காட்சியில் 2020 ஆண்டு ஜூலை 27 ஆம் தேதியிலிருந்து ஓளிபரப்பட்டது.  
2019 முதல், திங்கள் முதல் சனி வரை யூடியூப்பில் கவிதாலயா ஒளிபரப்பத் தொடங்கியது.  
மர்மதேசத்தின் முதல் தொடரான “ரகசியம்” இந்தியில் *ஸ்டார் பாரத்* தொலைக்காட்சியில் *கால பைரவ் ரகசியம்* என்ற பெயரில் கதைக்களத்தில் குறிப்பிடத்தக்க மாற்றங்களுடன் மறு ஆக்கம் ஒளிபரப்பப்பட்டது.
# மர்மதேசம் (தொலைக்காட்சித் தொடர்)

## கதை

மீயியற்கை நிகழ்வுகளால் நடப்பதாக நம்பிக்கொண்டிருக்கும் மக்களுக்கு, அதன் மர்மத்தினை உடைத்து சொல்லுகின்ற வகையில் திரைகதை அமைக்கப்பட்டிருந்து.  
- ரகசியம் - இத்தொடரில் நவபாசான லிங்கத்தினைப் பற்றிய கதையினை அடிப்படையாகக் கொண்டு புனையப்பட்டது..
- விடாது கருப்பு - கருப்புசாமி எனும் நாட்டார் தெய்வத்தினைப் பற்றிய கதையினை அடிப்படையாகக் கொண்டு புனையப்பட்டது.
- சொர்ண ரேகை - கைரேகை சாத்திரத்தினைப் பற்றிய கதையினை அடிப்படையாகக் கொண்டு புனையப்பட்டது.
- இயந்திர பறவை - வர்மக்கலைப் பற்றிய கதையினை அடிப்படையாகக் கொண்டு புனையப்பட்டது.
- எதுவும் நடக்கும் - கற்பக விருட்சம் எனும் தேவலோகத்து மரத்தினைப் பற்றிய கதையினை அடிப்படையாகக் கொண்டு புனையப்பட்டது.
# மர்மதேசம் (தொலைக்காட்சித் தொடர்)

## நடிகர்கள்

### ரகசியம்

- ஆர். என். கிருஷ்ண பிரசாத் - குருஜி (எ) ஜி. கோவிந்தராஜன்
- ஆர். என். சுதர்சன் - ஜி. ரெங்கராஜன்
- பூவிலங்கு மோகன் - சிபி சிஐடி ஆபிசர்
- பிருத்விராஜ் - பிரசாத்
- டெல்லி கணேஷ் - டாக்டர் கே. ஆர் (பிரசாத்தின் தந்தை)
- வாசுகி - லலிதா (கோயில் குருக்களின் மகளும், பிரசாத்திற்கு நிச்சயக்கப்பட்டவளும்)
- ராம்ஜி - மணி சுந்தரம் (கோயில் குருக்களின் மகன்)
- சாருஹாசன் - ஊமைச்சாமி - பேசாத சித்தர்
- கவிதாலயா கிருஷ்ணன் - வைத்தியர் ராமச்சந்திரன்
- சதாசிவம் - சித்தர்பட்டி கோயில் பூசாரி
- மோகன் ராமன் - டாக்டர் விஷ்வராம்
- நிம்மி - தேவி
- இந்திரா சௌந்தரராஜன் - எழுத்தாளர் சிறீகாந்த்
- டி. கே. எஸ். சந்திரன் - செட்டியார்
- நளினிகாந்த் - அண்ணாமல
- மோகனப்பிரியா - அம்சவல்லி
- சுபலேகா சுதாகர் - அக்னிராசு
- அஜய் ரத்னம் - சிபி-சிஐடி அலுவலர்
- இடிச்சப்புளி செல்வராசு - பெருமாள் செட்டி
- மயில்சாமி - சந்தான கிருஷ்ணன் (கே. ஆர் மருத்துவமனையில் வேலை செய்பவர்)
- ராமசந்திரன் - காண்ஸ்டெபில் மாணிக்கம்
# மர்மதேசம் (தொலைக்காட்சித் தொடர்)

## நடிகர்கள்

### விடாது கருப்பு

- சேத்தன் - ராஜேந்திரன்
- தேவதர்சினி - ரீனா
- மாஸ்டர் லோகேஷ் - சிறுவயது ராஜேந்திரன்
- சி. டி. ராஜகாந்தம் - பேச்சி
- மீனாக்குமாரி - ரத்னா (ராஜேந்திரன் சகோதரி)
- மோகன் ராமன் - டாக்டர் நந்தா
- சதாசிவம் - ஆமைமுடி தேவர் (எ)ஆனைமுடித்தேவர் , பேச்சியின் மூத்த மகன்
- ராமச்சந்திரன் - பேச்சியின் இளைய மகன்
- பூவிலங்கு மோகன் - ஆசிரியர் வரதராஜன்
- சிவக்கவிதா - ஆனைமுடியாரின் சகோதரி
- பொன்வண்ணன் - பரமன் (ஆனைமுடியாரின் மைத்துனன்)
- விஜய் சாரதி - அரவிந்த்
- ராம்ஜி - சண்முகம்
- அஜய் ரத்னம் - நாட்டார் தெய்வம் கருப்புசாமி (சில பகுதிகளிலும் தலைப்பு பாடலிலும்)
# மர்மதேசம் (தொலைக்காட்சித் தொடர்)

## நடிகர்கள்

### சொர்ண ரேகை

- பூவிலங்கு மோகன் - காவல்துறை அதிகாரி அன்வர்
- டெல்லி கணேஷ் - ஜோதிடர் சக்ரவர்த்தி (அன்வரின் வளர்ப்பு தந்தை)
- விஷ்வா - திருநாவுக்கரசு
- தலைவாசல் விஜய் - முனிரத்தினம்
- ஓ. ஏ. கே. சுந்தர் - கடத்தல்காரர்
- ராமச்சந்திரன் - பழனி
# மர்மதேசம் (தொலைக்காட்சித் தொடர்)

## நடிகர்கள்

### இயந்திர பறவை

- பூவிலங்கு மோகன் - காவல்துறை அதிகாரி அன்வர்
- பிரியா மகாலட்சுமி-டாக்டர் வித்யா
- விஜய் சாரதி - கேமிராமேன் பாலு (டிவி9 சேனலில் பணிபுரிபவர்)
- வேணு அரவிந்த் - எம்.பி. பொன்னம்பலம்
- சேத்தன் - காசிநாதன் (ஆசானின் வளர்ப்பு மகன்)
- சுபலேகா சுதாகர் - குமாரசாமி (டிவி9 சேனல் உரிமையாளர்)
# மர்மதேசம் (தொலைக்காட்சித் தொடர்)

## நடிகர்கள்

### எதுவும் நடக்கும்

- ராம்ஜி - நாடி முத்து
- மோகன் வைத்தியா - நடராஜ் (எ) நட்டி
- பூவிலங்கு மோகன்
# கிருஷ்ணதாசி

**கிருஷ்ணதாசி** என்பது சன் தொலைக்காட்சியில் பெப்ரவரி 14, 2000 முதல் அக்டோபர் 26 2001 ஆம் ஆண்டு வரை திங்கள் முதல் வெள்ளி வரை ஒளிபரப்பான தொலைக்காட்சி நாடகத் தொடர் ஆகும். இந்த தொடர் பிரபல புதின எழுத்தாளர் இந்திரா சௌந்தரராஜனின் புதினத்தை அடிப்படையாக வைத்து வைஷ்ணவி மீடியா வேர்க்ஸ் சார்பில் நடிகை குட்டி பத்மினி தயாரிக்க, பிரபு நேபால் இயக்கத்தில் ஜெமினி கணேசன், நளினி, நாகேஷ், வியட்நாம் வீடு சுந்தரம், ரஞ்சிதா, சுஜா ரகுராம் மற்றும் அரவிந்து ஆகாசு போன்ற பலர் நடித்துள்ளார்கள்.
# கிருஷ்ணதாசி

## நடிகர்கள்

- ரஞ்சிதா - கிருஷ்ணவேணி
- நளினி - மனோன்மணி. கிருஷ்ணவேணியின் தாய்
- சுஜா ரகுராம் - மீனாட்சி
- ஜெமினி கணேசன் - ருத்ரமூர்த்தி சாஸ்திரி
- வியட்நாம் வீடு சுந்தரம் - சாமா
- அரவிந்து ஆகாசு - சுந்தரேசன்
- விஜயலட்சுமி - சந்தானலட்சுமி
- அஞ்சு - விரிவுரையாளர் கல்யாணி
- "கலைமாமணி" நாஞ்சில் நளினி - பச்சைம்மா
- மேனகா - காயத்ரி
- மஞ்சரி - கௌரி
- டேவிட் ரமேஷ் - டேவிட்
- ராஜ ரவீந்திரா - முத்துக்குமாரசாமி
- கே.மனோகர் - கோதண்டம்
# கிருஷ்ணதாசி

## பாடல்

இத்தொடரில் வருகின்ற சிகரம் பார்த்தாய் என்ற பாடலை டி. இமான் இசையில் நித்யஸ்ரீ மகாதேவன் பாடியிருந்தார். இப்பாடலை எழுதியவர் காதல் மதி ஆவார்.
# கிருஷ்ணதாசி

## மறு ஆக்கம்

| மொழி | தலைப்பு | அலைவரிசை | ஆண்டு |
| --- | --- | --- | --- |
| இந்தி | கிருஷ்ணதாசி | கலர்ஸ் தொலைக்காட்சி | 25 ஜனவரி –12 அக்டோபர் 2016 |
# குர்த்தா

**குர்த்தா** *(kurta)* (,,, , என்பது தெற்காசியாவில் உருவாகிய, பல வட்டார வடிவங்களைக் கொண்ட, ஆண்களும் பெண்களும் அணியும் மேலாடையாகும்.
# குர்த்தா

## பரவல்

குர்த்தா மரபாக பாக்கித்தான், வங்காள தேசம், இந்தியா, ஆகிய பகுதிகளில் அணியப்படுகிறது. இது இலங்கை, மற்றும் நேபாளத்திலும் மக்களால் விரும்பி அணியப்படுகிறது.. இது தோத்தியுடனோ பைசாமாவுடனோ சல்வாருடனோ உலுங்கியுடனோ ஜீன்சுடனோ அணியப்படுகிறது. இது ஆப்கானியர் அணியும் பெரகான் தர்பானையும் காழ்சுமீரப் பிரானையும் நேபாளத்து தவுரா-சுருவாலையும் ஒத்ததே.
# சாமா ஆடை

**சாமா** *(jama)* என்பது தெற்காசியாவில் முகலாயப் பேரரசில் அணிந்த நீளமான மேலுறைச் சட்டை அல்லது மேலங்கி ஆகும்.
# சாமா ஆடை

## நிகழ்காலப் பயன்பாடு

கி,பி 19 ஆம் நூற்றாண்டு முடிவில் சாமா குசராத்தில் வழக்கிழந்துவிட்டது. என்றாலும் கட்சில் அங்கார்க்கா என்று வழங்கும் சாமாவை ஆண்கள் அணிகின்றனர். மேலும் சில சாமா பணிகளில் முழங்காலுக்கும் கீழே தொங்குகிறது.
# தூனிக்

**தூனிக்** (*tunic*) என்பது தோள் முதல் இடுப்பு அல்லது கால்வரை உடன்பைப் போர்த்தும் பலவகை எளிய அடிப்படை ஆடைகளில் ஒன்றாகும். இது எளிய ஆடை என பொருள்படும் *tunica* என்ற சொல்லில் இருந்து பெற்றதாகும். இது பண்டைய உரோமாபுரியில் இருபாலாரும் அணிந்த எளிய உடையாகும். இதன் முதல் வடிவம் பண்டைய கிரேக்க ஆடைகளில் இருந்து தோன்றியதாகும்.
# தூனிக்

## ஆசியத் தூனிக் (குர்த்தா)

இந்தியத் துணைக்கண்டத்தில் இந்தியாவிலும் பாக்கித்தானிலும் வங்க தேசத்திலும் அணியும் தூனிக், குர்த்தா எனப்படுகிறது. இன்று இது மேலைநாட்டில் பெண்களால் விரும்பி அணியப்படும் விரைவாடை ஆகும். பண்டைய இந்திய தூனிக் அழகிய பூப்பின்னல் வேலைகளாலும் நுட்பம்வாய்ந்த பலவண்ன புரிவேலைகளாலும் பின்னப்பட்டிருக்கும்.
# தானவர்கள்

மன்னன் குவளையவாசன்]]  
**தானவர்கள்** (Danavas) (சமஸ்கிருதம்: दानव) பிரஜாபதி தட்சனின் மகள் **தனு**விற்கும், முனிவர் காசியபருக்கும் பிறந்த தானவர்கள், அசுர குலத்தவர்களில் ஒரு பிரிவினர் என பண்டைய பரத கண்டத்தின் புராணங்கள் கூறுகிறது.
தானவர்கள் பற்பல உருவங்களை எடுக்கக் கூடிய அட்டமா சித்திகளைப் பெற்ற மாயா அசுரர்கள் ஆவார்.  
தேவர்கள் போல் சாகா வரம் பெற தானவர்கள் பிரம்மனை நோக்கிக் கடும் தவம் இருக்கையில், இந்திரன் அரம்பையர்களை அனுப்பி, தானவர்களின் தவத்தை கலைத்து விடுவார்.  
தேவர்களின் கடும் எதிரிகளான தானவர்களால் தேவர்களுக்கு ஆபத்து நேரும் காலங்களில், தேவர்களின் நண்பரான திருமால், தானவர்களை போரில் வென்று தேவர்களைக் காப்பார்.
# தானவர்கள்

## புகழ் பெற்ற தானவர்கள்

- இரணியகசிபு
- இரணியாட்சன்
- பிரகலாதன்
- மகாபலி
- இராவணன்
- இந்திரஜித்
- மாயாசூரன் அல்லது மாயா தானவன், தனுவின் மகன் )
- பௌலோமன், இந்திரனின் மனைவி சசியின் தந்தை
- விப்ரசித்தி, சிம்ஹிகாவின் கணவர்
- இராகுவின், தனுவின் மகன் மற்றும் விப்ரசித்தியின் சகோதரன்
- விருசபர்வன் - சர்மிஷ்டையின் தந்தை, யயாதியின் மாமனார்.
- மாயாதானவன், தனுவின் மகன்
# தானவர்கள்

## இதனையும் காண்க

- தைத்தியர்கள்
- அசுரர்
- அரக்கர்
- நாகர்கள்
- கிண்ணரர்கள்
- கிம்புருசர்கள்
- கருடர்கள்
- யட்சினிகள்
- யட்சர்கள்
# சிவனிணைந்த பெருமாள்

**சிவனிணைந்த பெருமாள்** என்பவர் இந்து சமய நாட்டார் தெய்வங்களில் ஒருவராவார். அரசகுலத்தினைச் சேர்ந்த சிவனிணைந்த பெருமாள், வண்ணார குலத்தினைச் சேர்ந்த சின்னணைஞ்சியுடன் வாழ்ந்தமையால் கௌரவக் கொலை செய்யப்பட்டார். அவர் இறந்தபின்பு அவரை கடவுளாக வழிபடுகின்றனர்.
# சிவனிணைந்த பெருமாள்

## தொன்மம்

சிவனிணைந்த பெருமாள் அரசகுலத்தினைச் சேர்ந்தவர். சின்னணைஞ்சி எனும் வண்ணார் இனப் பெண் மீது காதல் கொண்டு, தன் காதலை அவளிடம் தெரிவித்தார். ஆனால் அப்பெண் அதற்கு இணங்கவில்லை. சவுண்டப்பன் எனும் நண்பனின் துணையோடு மாந்தீரிகம் செய்து அவளை வசியப்படுத்தினான். அவளை குகையொன்றில் வைத்து இல்லறம் நடத்தினான். பெண்ணைக்காணாது அரசனிடம் புகார் தந்தனர். அதோடு அரசனுடைய மகன் மீதுதான் தங்களுக்கு சந்தேகம் என்றும் கூறினர்.
அரசன் கோபம் கொண்டு இளவரசரைத் தேட உத்தரவிட்டார். வீரர்களுடன் சென்ற அமைச்சர் குகையில் இருந்த சிவனிணைந்த பெருமாளிடம் நடந்ததை கூறி அப்பெண்ணை விட்டுவிட்டு வரும்படி கூறினார். ஆனால் சிவனிணைந்த பெருமாள் மறுத்துவிட்டார்.  
அச்செய்தி கேட்டு மாமாவான சீவலமாடன் வந்து இளவரசருடன் பேசினான். ஆனால் அதற்கும் சிவனிணைந்த பெருமாள் மறுத்துவிடவே. குலம் பாராது காதல் கொண்டமைக்காக வெட்டிக் கொல்ல உத்தரவிட்டான். வீரர்களுடன் சண்டையிட்டு களைத்த இளவரசனை சங்கிலியால் கட்டி கொலைக்களத்திற்கு இழுத்து சென்றனர். அவர்மேல் குடத்து நீரை ஊற்றி காவியாடை, ஆணி செருப்பினை அணிவித்து ஆறு மாதங்கள் சிறைவைத்தனர். பின்பு கழுவேற்றி துடிக்க துடிக்க கொன்றனர். இளவரசர் இறந்த செய்திக்கேட்டு சின்னணைஞ்சியும் தற்கொலை செய்துகொண்டாள்.
# சிவனிணைந்த பெருமாள்

## கோயில்கள்

- கிளங்காடு கோயில், தென்காசி வட்டம். தனிசந்நதி இவருக்கு உள்ளது.
- நாலுமாவடி பாதக்கரை சுவாமிகள் கோயில், தூத்துக்குடி மாவட்டம்
- தேரிக்குடியிருப்பு கற்குவேல் அய்யனார் கோயில், தூத்துக்குடி மாவட்டம்
- இராமநாதபுரம் மாவட்டம் கமுதி அருகே மண்டலமாணிக்கம் என்ற ஊரில் சுடலைமாடன் கோவிலில் இவருக்கு சன்னதி உள்ளது.
- பொதுவாக சுடலைமாடன் கோயில்களில் இவர் நிலைகொண்டிருப்பதாக நம்பிக்கை.மேலும் கமுதி அருகே வலையப்பூக்குளம் என்னும் கிராமத்தில் சிவனணைந்த பெருமாள் என்ற (பெரியாண்டவர்)க்கு தனிக் கோவில் உள்ளது .
# பிரகலாதபுரிகோவில் (முல்தான்)

**பிரகலாதபுரி கோவில்** (*Prahladpuri Temple*) பாகிஸ்தானிய பஞ்சாபில், முல்தானிலுள்ள பழமையான இந்துக் கோவிலாகும். பிரகலாதன் பெயரிலமைந்துள்ள இக்கோவில் இறைவன் நரசிம்மருக்கு அர்ப்பணிக்கப்பட்ட கோவில். இந்தியாவில் அயோத்தியிலுள்ள பாபர் மசூதி தாக்கப்பட்டதன் எதிரொலியாக 1992 இல் பிரகலாதபுரி கோவில் தாக்கப்பட்டது. அதிலிருந்து இக்கோவில் இடிந்தநிலையில் உள்ளது. பிரகலாதனை அவனது தந்தையிடமிருந்து காக்க நரசிம்மராக அவதாரம் கொண்ட திருமாலுக்காக எழுப்பப்பட்டதாகவும் சொல்லப்படுகிறது.  
முல்தானை இசுலாமியர் வென்றபின் முல்தான் சூரியக் கோவிலைப் போலவே இக்கோவிலும் அழிவுக்குள்ளானது. முல்தான் கோட்டைக்குள் ஹசரத் பாஹுல் ஹாக் சகாரியாவின் சமாதித் தூணுக்கு அடுத்ததாக, ஒரு உயர்ந்த மேடையின்மீது கட்டப்பட்டுள்ளது. ஏ. என். கானின் பதிவுகளின்படி, இப்பகுதி சீக்கியரின் ஆட்சியிலிருந்தபோது 1810 களில் இக்கோயில் மறுபடியும் கட்டப்பட்டது அலெக்சாண்டர் கன்னிங்காம், 1853 இல் தான் பார்த்தபோது இக்கோவில் ”வேலைப்பாடுகளமைந்த மரத்தூண்களால் தாங்கப்பட்ட கூரைகொண்ட சதுர செங்கற் கட்டிடமாக இருந்தது” என்று குறிப்பிடுகிறார் .  
தற்போதுள்ள கோவில் 1861 ஆம் ஆண்டு தலைமை குருக்கள் பால் ராம் தாசால் பொதுமக்களிடமிருந்து பெறப்பட்ட நன்கொடையால் 11,000 ரூபாய் செலவில் கட்டப்பட்டது. எனினும் பிரகலாதபுரியின் முல்தானின் வசதிபடைத்த இந்து சமூகத்தினரால் இக்கோவில் மீண்டும் உடனடியாகக் கட்டப்பட்டது.
# பிரகலாதபுரிகோவில் (முல்தான்)

## அமைப்பு

பிரகலாதபுரி கோவில் முல்தான் கோட்டையின் உட்புறம் ஒரு உயரமான மேடையின்மீது கட்டப்பட்டுள்ளது. 1992 ஆம் ஆண்டுக்கு முன் இக்கோவில் முல்தானின் ஒரு முக்கியமான அடையாளமாக இருந்தது. இங்கு ஒரு முதன்மைக் கூடம், வானொளி அமைப்புகள், பெரிய மண்டபம் ஒன்று உள்ளன. நடுக்கூடத்தில் விதானத்தின் கீழ் உருவச்சிலையுள்ளது. கோவிலையொட்டி ஒரு தர்மசாலைக் கட்டிட வளாகம் அமைந்துள்ளது.
# பிரகலாதபுரிகோவில் (முல்தான்)

## முக்கியத்துவம்

பிரகலாதபுரி கோவில் மிகப் பழமையான இந்துக் கோவில். பிரகலாதனால் கட்டப்பட்ட மூலக்கோவில் அமைந்த இடத்தில் கட்டப்பட்டதாகச் சொல்லப்படுகிறது. இந்துசமயப் புராணக்கதைகளின்படி, இங்கு பிரகலாதனை அவன் தந்தை இரணியகசிபுவிடம் இருந்து நரசிம்மர் காப்பாற்றி, இரணியகசிபுவை வதம் செய்தார் என்ற நம்பிக்கை இந்துக்களிடம் நிலவுகிறது.
# பிரகலாதபுரிகோவில் (முல்தான்)

## தற்போதைய நிலை

1992 ஆம் ஆண்டு நடந்த வன்முறைத் தாக்குதலிலிருந்து இக்கோயில் அழிவுற்ற நிலையில் உள்ளது. 2006 மற்றும் 2008 ஆம் ஆண்டுகளில் இக்கோவில் வளாகத்தில் இசுலாமிய சமயம் தொடர்பான வசதிகளுக்கான கட்டிடங்கள் அமைக்கவும், அன்னதானக் கூடம் அமைக்கவும் அரசால் முடிவு செய்யப்பட்டது. ஆனால் இம்முடிவை சில அரசு சார்பற்ற அமைப்புகளால் எதிர்த்தனர். பாக்கித்தான் அரசியலமைப்பின்படி, இதர சமய வழிபாட்டிடங்களில் இசுலாமியக் கட்டமைப்புகளை அமைக்க முடியாது என்பதை ஆதாரமாகக் கொண்டு நீதிமன்றத்தில் வழக்கு பதிவு செய்யப்பட்டு தடையுத்தரவு வாங்கப்பட்டது. அந்த வழக்கு நீதிமன்றத்தில் நிலுவையிலுள்ள நிலையில் பண்டைய சிறப்புப் பெற்ற இக்கோவிலை மீட்டெடுக்க வேண்டுமென்று பாக்கித்தானிய அரசிடம் பல அமைப்புகள் வேண்டுகோள் விடுத்துள்ளன.
# இந்திய நிறுவன சட்டம் 2013

**நிறுவனங்கள் சட்டம் 2013** (*Companies Act 2013*), 1956-வது ஆண்டு நிறுவனச் சட்டத்திற்குப்பதிலாக இயற்றப்பட்டது. 1956 ஆம் ஆண்டுச் சட்டம் எற்கனவே பல திருத்தன்களைக் கொண்டிருந்தது. 2009 ஆம் ஆண்டில் நிறுவனங்கள் (திருத்தம்) சட்ட முன் வடிவு (The Companies (amendment) Bill 2011) அறிமுகம் செய்யபட்டு. இதன்மீது நடந்த விவாதத்தைத் தொடா்ந்து இந்திய நாடாளுமன்றம் 2012 ஆம் ஆண்டு டிசம்பா் திங்கள் 18-ம் நாள் இதனை நிறைவேற்றியது. இவ்வாறு இரு அவைகளிலும் நிறைவேற்றப்பட்ட சட்ட முன் வடிவு ‘2013 ஆம் ஆண்டின் நிறுவனங்கள் சட்டம்’(The Companies Act 2013) என்ற சட்டமாக செயல் படுத்தப்படுகிறது. 2013 ஆம் ஆண்டு ஆகஸ்டு திங்கள் 29 ஆம் நாள் குடியரசுத் தலைவர் அனுமதி பெற்று ஆகஸ்டு திங்கள் 30 ஆம் தேதி இந்த சட்டம் செயல் விளைவுக்கு வந்தது.  
2013 ஆண்டு நிறுவனங்கள் சட்டத்தில் மொத்தம் 29 பாகங்கள் 470 சட்டப்பிரிவுகள் மற்றும் 7 அட்டவணைகள் அடங்கியுள்ளன. 1956 ஆம் ஆண்டு சட்ட்த்தில் 658 சட்டப் பிரிவுகளும் 15 அட்டவணைகளும் இருந்தன . பல புதிய பிரிவுகள் சேர்க்கப்பட்டன. முந்தைய சட்ட்த்தில் இருந்த பயன் இழந்த தேவையற்ற 188 பிரிவுகளும் 8 அட்டவணைகளும் நீக்கப்பட்டன. சமூக பொறுப்புடைமை குறித்த பிரிவும் மற்றும் 183 பிரிவுகளும் 2014 ஆம் ஆண்டு ஏப்ரல் மாதம் முதல் தேதியிலிருந்து செயல் விளைவிற்கு வரும் எனவும் மைய அரசு அறிவித்திருந்தது
தனியார் நிறுவனங்களுக்கு பல பிரிவுகளிலிருந்து விலக்களிக்கப்பட்டுள்ளது
# சண்டிகர் பல்கலைக்கழகம், மொகாலி

**சண்டிகர் பல்கலைக்கழகம்** (*Chandigarh University (CU*) (*முன்னர் சண்டிகர் கல்லூரிகள் குழுமம் (CGS*) எனும் பெயரில் அழைக்கப்பட்டது.. இந்திய பஞ்சாப் மாகாண மொகாலியின், சண்டிகர் - லூதியானா தேசிய நெடுஞ்சாலையில் (*NH 95*) சுமார் 100 ஏக்கர் பரப்பளவில் நாட்டுப்புறப் பகுதியில் அமைந்துள்ளது. ஒரு தனியார் கல்வி நிறுவனமான இப்பல்கலைக்கழகம், 2012-ம் ஆண்டு அமைக்கப்பட்டதாகும். சண்டிகர் மாநிலத்தின் பல்கலைக்கழகச் சட்டமும் பல்கலைக்கழக மாண்யக்குழுவும் இப்பல்கலைக்கழகத்தை அங்கீகரித்துள்ளன, நாட்டுப்புறப் பகுதியில் அமைந்த மிகப்பெரிய தனியார் பல்கலைக்கழகமாக சண்டிகர் பல்கலைக்கழகம் விளங்குகிறது.. நாடு முழுவதிலுமிருந்தும் இருபதுக்கும் மேற்பட்ட நாடுகளைச் சேர்ந்த 20000 மாணவர்களுக்கும் அதிகமானோர் இங்கு கல்வி பயில்கின்றனர்.
# குர்த்தி மேலாடை

**குர்தி மேலாடை** (*Kurti top*) என்பது இந்தியத் துணைக்கண்டத்தில் அணியும் மேல் ஆடை ஆகும். இது மேலங்கி, கச்சுரை மற்றும் இரவிக்கைகளை உள்ளடக்கியது.
# குர்த்தி மேலாடை

## குர்தி

நவீன பயன்பாட்டில், ஒரு குறுகிய குர்த்தா குர்தி என்று குறிப்பிடப்படுகிறது. இது பெண்களின் உடையாகும். இருப்பினும், பாரம்பரியமாக, குர்தி என்பது மேலங்கி, கச்சுரைகள் மற்றும் இரவிக்கைகள் பக்கவாட்டு பிளவுகள் இல்லாமல் இடுப்புக்கு மேலே உள்ளவாறு அணியப்படுகிறது. மேலும் இவை சுங்கர் காலத்தின் (கிமு 2 ஆம் நூற்றாண்டு) ஆடையிலிருந்து வந்ததாக நம்பப்படுகிறது. குர்தியானது சோளியிலில் காணப்படும் நடுப்பகுதியின் அடிப்படையில் வேறுபடுத்தப்படுகிறது.  
இது இந்தியர்களின் குறிப்பாக வட இந்தியரின் பொதுவான ஆடை முறையாகும்.  
இந்த ஆடை பாணியின் போக்கு மற்றும் தோற்றம் வட இந்தியாவில் தோன்றியதாகும். இன்றும் நாட்டின் பிற பகுதிகள் நவீனமயமாக்கப்பட்ட குர்தி ஆடைகளை அணிகின்றனர். ஆனால் இது பெரும்பாலும் வட இந்தியாவில் பெண்களால் அணியப்படுகிறது. ஆனால் தென்னிந்தியர் சேலை அணிவதை விரும்புகிறார்கள்.  
குர்தியின் பல வகைகள் உள்ளன. இவற்றில் பின்வருவன அடங்கும்:
# குர்த்தி மேலாடை

## பஞ்சாபி குர்தி

பஞ்சாப் பகுதியில், குர்தி என்பது பருத்தி மேலங்கி ஆகும்.<sup></sup> இது இடுப்பு வரை முன் கீழே பொத்தான்கள் போடப்பட்டுள்ளது. கடந்த காலத்தில், பெண்கள் பொத்தான்களைச் சுற்றி ஜாஞ்சிரி என்று அழைக்கப்படும் தங்கம் அல்லது வெள்ளி சங்கிலியை அணிந்தனர். பஞ்சாப் பகுதியில் ஆண்கள் குர்தாவில் ஜாஞ்சிரி அணிந்திருந்தனர்.  
பஞ்சாபி குர்தியின் மற்றொரு பாணி அங்காவின் (அங்கி) குறுகிய பதிப்பாகும். குர்தி அரை அல்லது முழு கை மற்றும் இடுப்பு நீளம் முன் அல்லது பின் திறப்பு இல்லாமல் இருக்கலாம். ஆண்களின் குர்தியை பஞ்சாபியில் பாதுய் அல்லது மேலங்கி என்று அழைத்தனர். பாக்கித்தானின் தெற்கு பஞ்சாபின் குர்தி சராய்கி குர்தி என்று குறிப்பிடப்படுகிறது.  
நுகர்வோரின் விருப்பத்தின் அடிப்படையில் குர்தியின் நீளத்தை மாற்றியமைக்க முடியும்.
# குர்த்தி மேலாடை

## பிகாரி குர்தி

பீகாரில், குர்தி என்ற சொல் கச்சுடை மற்றும் மேல் சட்டையின் கலவையான மகளிர் சட்டை குறிக்கப் பயன்படுத்தப்படுகிறது.
# குர்த்தி மேலாடை

## உத்தரப்பிரதேசம்

உத்தரப்பிரதேசம் மற்றும் இமயமலைப் பகுதியில் குர்தி குட்டையான ரவிக்கையினைக் குறிக்கின்றது.
# குர்த்தி மேலாடை

## குசராத்து

குஜராத் மற்றும் கத்தியவாரில், குர்தி வகை இடுப்புக்குக் கீழே வரை விழுகிறது.
# குர்த்தி மேலாடை

## இராசத்தான்

இராசத்தானில் உள்ள ஆண்களுக்கான குர்த் என்பது முழு கை, இறுக்கமாக பொருத்தப்பட்ட, பொத்தான் இல்லாத கஞ்சுகத்துடன் கூடியது.
# இந்திய பஞ்சாபின் அரசியல் குடும்பங்கள்

இந்தியபஞ்சாப்மாநிலத்தைச்சேர்ந்தஅரசியல்குடும்பங்களின்பட்டியல்
# இந்திய பஞ்சாபின் அரசியல் குடும்பங்கள்

## கைரோன் குடும்பம்

- பர்தாப் சிங் கைரோன்(விடுதலைப்போராட்டவீரர்), (புரட்சிகர), பஞ்சாப் முன்னாள் முதல்வர்.
- சுரீந்தர் சிங் கைரோன் நாடாளுமன்ற உறுப்பினர்  
- ஆதிஷ் பர்தாப் சிங் கைரோன் , பர்தாப் சிங் கைரோனின் பேரன், மற்றும் பிரகாஷ் சிங் பாதல்அமைச்சரவையில் அமைச்சர்.
- குரிந்தர் சிங் கைரோன் காங்கிரஸ் தலைவர்
# இந்திய பஞ்சாபின் அரசியல் குடும்பங்கள்

## பர்னாலா குடும்பம்

- சுர்சித் சிங் பர்னாலா, முன்னாள் ஆளுநர், ஒன்றிய அமைச்சர், பஞ்சாப் முதல்வர்
- சுர்ஜித் கவுர் பர்னாலா , முன்னாள்ச.ம.உ  
- ககஞ்சித் சிங் பர்னாலா , முன்னாள்ச.ம.உ
# இந்திய பஞ்சாபின் அரசியல் குடும்பங்கள்

## பியாந்த் சிங் குடும்பம்

- பியாந்த் சிங், பஞ்சாப் முன்னாள் முதல்வர்  
- குர்கன்வால் கவுர் , முன்னாள்ச.ம.உ  
- ரவநீத்சிங், பிட்டு , நா.ம.உ  
- தேஜ் பிரகாஷ் சிங் , முன்னாள் ச.ம.உ, மற்றும்அமைச்சர்  
- குர்கிராத் சிங் ச.ம.உ
# இந்திய பஞ்சாபின் அரசியல் குடும்பங்கள்

## பாதல் குடும்பம்

- பிரகாஷ் சிங் பாதல், தற்போதைய முதலமைச்சர், பஞ்சாப்.
- சுக்பீர் சிங் பாதல் ,பஞ்சாப் துணை முதல்வர்மற்றும் பஞ்சாப் சிரோமணி அகாலி தளம் தலைவர்  
- அர்சிம்ரத் கவுர் பாதல் , சுக்பிரின் மனைவி மற்றும் பதிந்தாதொகுதியின்தற்போதைய நாடாளுமன்ற உறுப்பினர்
- குருதாஸ் சிங் பாதல் முன்னாள்நா.ம.உ
- மன்பிரீத் சிங் பாதல், பஞ்சாப் முன்னாள் அமைச்சர்
# இந்திய பஞ்சாபின் அரசியல் குடும்பங்கள்

## குப்தா குடும்பம்

- ஹர்பன்ஸ் லால் குப்தா ,விடுதலை போராட்ட வீரர் ;நிறுவன உறுப்பினர், பிரஜா மண்டல் இயக்கம்; பஞ்சாப் சட்டமன்றமுன்னாள் சபாநாயகர் (1964-67);பதிந்தாதொகுதி சட்டமன்ற உறுப்பினர் (காங்) (1952-62)பஞ்சாப் மாநில அமைச்சர், பஞ்சாப் (1952-57)
- அனுபம் குப்தா, சிறப்பு குற்றவியல் வழக்குரைஞர், நடுவண் புலனாய்வுச் செயலகம் ; யூடி மூத்த நிலைக்குழு கவுன்சில் சண்டிகர் ; வழக்கறிஞர் பாபர் மசூதி இடிப்பு லிபரான் கமிஷன்.
- அபூர்வ குப்தா - அனுபம் குப்தாவின்மகன் , இந்திய அரசியல்எந்தபதிவும்இல்லை ; எடின்பரோ பல்கலைக்கழகத்தின் மாணவர்
# இந்திய பஞ்சாபின் அரசியல் குடும்பங்கள்

## பாட்டியாலா அரச குடும்பம்

- மொஹிந்தர் கவுர் , மாநிலங்களவை மற்றும் மக்களவை முன்னாள் உறுப்பினர்.
- அமரிந்தர் சிங்,பஞ்சாப் முன்னாள் முதலமைச்சர் மற்றும் பஞ்சாப் மாநில காங்கிரஸ் கமிட்டி தலைவர்.  
- பிரணீத் கவுர் , அமரீந்தர் சிங்கின் மனைவிபாட்டியாலாதொகுதிநாடாளுமன்றஉறுப்பினர், மாநில அமைச்சர்.
- ரனீந்தர் சிங் , கேப்டன். அமரீந்தர் சிங் மற்றும்பிரணீத் கவுர்ஆகியோரின்மகன், மக்களவைக்கு பதிந்தாதொகுதியில்இருந்து 2009 இல் தேர்ந்தெடுக்கப்பட்டவர், பஞ்சாப்சட்டம்றத்துக்கு 2012ஆண்டு தேர்தலில் போட்டியிடு பதின்ரா தொகுதியிலிருந்து தேர்ந்தெடுக்கப்பட்டவர்.
# இந்திய பஞ்சாபின் அரசியல் குடும்பங்கள்

## பிரார் குடும்பம்

- ஜஸ்விந்தர் சிங் பிரார் , பெருநிறுவனங்களுக்கானமுன்னாள் அமைச்சர்:
- பல்கார் சிங் பிரார் ,மூத்த நகர திட்டமிடுபவர், பஞ்சாப். (ஜஸ்விந்தர் எஸ் பிராரின் மகன்)
- மந்தர் சிங் பிரார் , ச.ம.உ,முதன்மை நாடாளுமன்ற செயலாளர் பஞ்சாப் எஸ்ஏடி (பாதல்) (ஜஸ்விந்தர் எஸ் பிரார் மகன்)
- பரம்ஜித் கவுர் தில்லான் , முனிசிபல் கார்ப்பரேஷன் தலைவர், எஸ்ஏடி (பாதல்) (ஜஸ்விந்தர் எஸ் பிரார் மகள்)
- குல்தர் சிங் பிரார் , தலைவர் சுவல்பரிஷ்டு, ஃபரித்கோட் (ஜஸ்விந்தர் சிங் பிரார் மகன்)
# இந்திய பஞ்சாபின் அரசியல் குடும்பங்கள்

## சிங்லா குடும்பம்

- சான்ட் ராம்சிங்லா , முன்னாள் நாடாளுமன்ற உறுப்பினர்.
- விஜய் இந்தர் சிங்லா , தற்போதையநா.ம.உ
# இந்திய பஞ்சாபின் அரசியல் குடும்பங்கள்

## சின்னா குடும்பம்

- அச்சார் சிங் சின்னா ( விடுதலைப் போராட்ட வீரர் ), ( புரட்சிகர ), இந்திய கம்யூனிஸ்ட் கட்சிமுன்னாள் தலைவர் பஞ்சாப்.
- ஜக்பீர் சிங் சின்னானா (தோழர்அச்சார் சிங் சின்னாவின் மருமகன் ) இந்திய தேசிய காங்கிரஸ்உறுப்பினர்,மற்றும்விடுதலைப் போராட்ட வீரர்.
# பெஜவாடா வில்சன்

**பெஜவாடா வில்சன்**, ( Bezwada Wilson பிறப்பு: 1966) இந்தியாவின், கர்நாடக மாநிலம், கோலார் மாவட்டத்தில் கழிப்பிடங்களை துப்புரவு செய்யும் *ரசேல் பெஜவாடா* - *ஜேகோப்* இணையருக்கு மூன்றாம் மகவாகப் பிறந்தவர்.
அரசியல் அறிவியல் பட்டம் பெற்ற வில்சன், பின்னர் மனிதக் கழிவை மனிதனே அகற்றும் முறைக்கு எதிராக தொடர்ந்து போராடியதன் விளைவாக, தற்போது இம்முறை இந்திய அளவில் மனிதக் கழிவை மனிதன் அகற்றும் முறை நிறுத்தப்பட்டுள்ளது.
# பெஜவாடா வில்சன்

## சமுதாயப் பணி

மனிதக் கழிவை அகற்றும் குழந்தைகளுக்கு கல்வி கற்க வைத்தார்.
மனித கழிவை மனிதனே அள்ளுவதை எதிர்த்துப் போராடினார். 1993ம் ஆண்டில் மனிதக் கழிவை மனிதனே அகற்றுவதை தடுக்கும் சட்டத்தை இந்திய அரசு இயற்றியது.  
இதன் பிறகும் மனிதக் கழிவை மனிதர்கள் அகற்றுவதை புகைப்படங்கள் எடுத்து மாநில, மத்திய அரசுகளுக்கு அனுப்பியும், ஊடகங்களிலும் வெளிப்படுத்தினார்.
மனிதக் கழிவை மனிதனே அகற்றும் நிலையை ஒழிக்கும் தொடர் பிரசாரத்தில் ஈடுபட்டார். பின்னர் ஆந்திராவிலும் மனிதக் கழிவை மனிதனே அகற்றும் செயலுக்கு எதிராக போராடினார்.  
2003இல் வில்சன், மனிதக் கழிவை மனிதன் அகற்றுவதை தடுக்க, உச்ச நீதிமன்றத்தில் பொது நல வழக்கு தொடர்ந்தார். இதைத் தொடர்ந்து 2010இல் மனிதக் கழிவை மனிதனே அகற்றும் சட்டம் நடைமுறைக்கு வந்தது. 2010ஆம் ஆண்டில் **மனிதக் கழிவை மனிதனே அகற்றுவது தேசிய அவமானம்** என அறிவிக்குமாறு இந்திய அரசை வற்புறுத்தினார்.
இவரது தொடர் போராட்டத்தின் விளைவாக இன்று இந்தியாவில் மனிதக் கழிவை மனிதன் அள்ளும் முறை ஒழிக்கப்பட்டுள்ளது.
# பெஜவாடா வில்சன்

## விருதுகளும் பாராட்டுகளும்

- மனிதக் கழிவை மனிதனே அள்ளுவதற்கு எதிரான மனித உரிமைகளை காக்கும் இயக்கமான *சஃபை ஊழியர்கள் இயக்கத்தின்* (Safai Karmachari Andolan (SKA) தேசியத் தலைவராகவும், செயற்பாட்டாளராகவும் செயல்படுகிறார். மேலும் இவரது மனித உரிமைகளை காக்கும் போராட்டத்தைப் பாராட்டி, *அசோகா அறக்கட்டளை* , (Ashoka Foundation) தனது அறக்கட்டளையின் மூத்த உறுப்பினராக இணைத்துக் கொண்டுள்ளது.
- ஒடுக்கப்பட்ட மக்களின் விழிப்புணர்வுக்காகப் போராடிய பெஜவாடா வில்சன் 27 சூலை 2016 அன்று ரமோன் மக்சேசே விருது வழங்கப்பட்டுக் கௌரவிக்கப்பட்டார்.
.